**Castanii**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, castanii-s plini de floare, şi afară este soare,

m-au atins câteva raze şi chipul îmi luminează.

M-aş plimba dar n-am cu cine şi singură îmi e bine

trag în piept aerul rece, e aproape ora zece.

M-aş plimba pe o alee, dar sunt singura femeie

şi parcă nu-mi şade bine să mă plimb fără de tine.

Mai bine rezolv probleme şi pornesc pe jos alene

cu o oră mai devreme, înspre Arcul de Triumf.

Mireasma castanilor, mă îndeamnă să-i privesc

sufletul să-mi încălzesc, ochii să-mi înveselesc.

Acum, totul este verde, iarba proaspătă şi parcul

pun într-o lumină nouă barca ce animă lacul.

Despletite sălcii cată, în a lacului oglindă,

etalandu-şi mâţişorii - primăvara s-o convingă

să scalde-n raze de soare boboceii răţişoarei,

ce trec în şir indian, legănandu-se pe un val.

Lalele, pline de rouă, s-au deschis discret spre soare,

în culori ce le arată în întreaga lor splendoare.

Liliacu-i tot o floare, alb şi mov, o încântare

și un zumzet de albine dintre tufe vine.